**Nerea Luís Mingueza**, nada en Madrid en 1991, é unha enxeñeira informática española, especializada en enxeñaría artificial e cofundadora de T3chFes.

Traxectoria
-----------

De nena construía coa súa irmá ordenadores de papel. Personalizábanos con adhesivos e metían algodón debaixo das teclas para conseguir un efecto abrandado. Imitaban a Sailor Mercury, o seu personaxe favorito da serie de manga *Sailor Moon*: unha guerreira cun mini-ordenador coa que Luís, aínda hoxe, sente identificada. O verán antes de entrar ao instituto creou a súa propia páxina de *Sailor Moon*, que mantivo durante catro anos.

Os seus ámbitos de interese tecnolóxico son a realidade virtual, a intelixencia artificial e a robótica. Graduouse en Enxeñaría Informática. Algún dos seus recordos da súa etapa universitaria, é que neses primeiros días de clase eran poucas mozas. Xa nos últimos anos notábase aínda máis, e na especialización da rama tecnoloxía eran menos, igual só tres en clase. O que fixo foi non só ir ás clases ou facer as prácticas, senón que viviu o estilo de vida universitaria dentro da delegación de estudantes, onde estaba en contacto con moitos profesores, coas ideas de meter novos graos que ían moi afíns ás liñas tecnolóxicas. A universidade foi unha contorna no que aprendeu a moverme. Tamén realizou un Mestrado en Ciencia e Tecnoloxía Informática. É doutora en Intelixencia Artificial na Universidade Carlos III de Madrid. Obtivo unha bolsa para acudir á *Grace Hopper* *Conference* nos Estados Unidos e iso foi o que a uniu completamente ao movemento *Women in Tech*.

### Traxectoria profesional

En 2013 foi cofundadora do evento gratuíto de ciencia e tecnoloxía *T3chFest*. En 2014 formou parte da ANECA. De 2014 a 2018, impartiu clases de Programación no Grao de Enxeñaría Informática bilingüe, da Universidade Carlos III, así como de Intelixencia Artificial en videoxogos. En 2017, uniuse á Fundación COTEC como experta en tecnoloxía, talento e xénero. Ese mesmo ano tamén se uniu á iniciativa *Ciencia no Parlamento* como vogal de Loxística e Eventos.

Traballa como enxeñeira na empresa Sngular. En 2020 traballou como profesora da Escola de Organización Industrial de Madrid. Ese mesmo ano foi profesora na Universidade de Nebrija na materia Human Robot Colaboration. En 2020 participou na presentación do *Plan de Choque para a Ciencia e a Innovación do Goberno*, celebrado na Moncloa. Desde 2021 é profesora en Razoamento e Planificación Automática na Universidade Internacional da Rioxa.

> Non hai que ter medo á intelixencia artificial, hai que preocuparse por quen son os que deseñan, executan e lexislan estes sistemas.
> 
>

Premios e recoñecementos
------------------------

* Premio Google Women Techmakers Scholarship na categoría Europea, Oriente Medio e África, en 2016.
* Nomeada nas Top 100 mulleres líderes, en 2018.
* Recoñecemento Innovadoras TIC pola Fundación Cibervoluntarios, en 2018.
* Condecoración da Orde do Mérito Civil, en 2019.

Notas
-----

1. 1 2 3 4  Rubio, Isabel (2020-08-06). "Nerea Luis, de fan del manga a doctora en inteligencia artificial" (en castelán). Consultado o 2022-01-13.
2. 1 2  *Conseguir que los mercados trabajen para las poblaciones afectadas por el hambre y la pobreza*. Routledge. 2009-12-01. pp. 139–162. ISBN 978-1-84977-445-1. Consultado o 2022-09-11.
3. ↑  "Inicio - Nerea Luis Mingueza" (en castelán). Consultado o 2022-01-13.
4. ↑  Zarzalejos, Ana (2020-02-29). "La IA puede mejorar la calidad de vida de todos a pesar de los retos que plantea, según esta ingeniera referente en España" (en castelán). Consultado o 2022-01-13.
5. 1 2 3 4 5  "Nerea Luis Mingueza recibe la Condecoración de la Orden del Mérito Civil | UC3M" (en castelán). Consultado o 2022-01-12.
6. ↑  "Nerea Luis Mingueza | Profesores UNIR" (en castelán). Consultado o 2022-01-13.
7. ↑  "Equipo | Ciencia en el parlamento" (en castelán). Consultado o 2022-01-14.
8. ↑  "Nerea Luis Mingueza".
9. ↑  "Next Media | Nerea Luis: "La inteligencia artificial es capaz de especializarse y ser más objetiva que los humanos"" (en castelán). 2019-03-25. Consultado o 2022-01-13.
10. ↑  Gil, Lydia (2019-11-13). "Nerea Luis, ingeniera informática | #MujeresDivulgadoras 3ª ed." (en castelán). Consultado o 2022-01-13.

|  |  |
| --- | --- |
| Control de autoridades | 
* Wd: Q108296191
* ORCID: 0000-0002-7989-1373
* ResearchGate: Nerea-Luis
* ResearcherID: L-1447-2015

 |